





TV 2 Nyhedernes nye studie. Foto: recordere.dk



Torsdag aften tog TV 2 Nyhederne det nye HD-studie i brug. Vi kiggede indenfor inden premieren.

Som vi skrev forleden, så er der premiere på et nyt nyhedsstudie på TV 2.

Det er ikke hverdagskost at Nyhederne på TV 2 får nyt studie. Et studie siges nemlig at skulle holde 10-12 år, og det er derfor kun 3. gang i kanalens næsten 25-årige historie at rammerne skiftes ud.

Når der er premiere torsdag er det ikke kun nye kulisser, alt indmaden er så at sige også nyt. Nu er det med ny HD-teknik, og den mest moderne computerstyrere afvikling, der rykker ind på Kvægtorvet i Odense.







Til venstre en 103-tommer plasma og bagerst storskærmen









Ny HD-teknik præger studiet bag facaden. Foto: recordere.dk









Bordet kan kører op/ned, så værten både kan sidde og stå. Foto: recordere.dk



Designet med respekt for Kvægtorvet

Bag selve indretningen står studiedesigner Simon Jaco, der også har lavet nyhedsstudier til tv-giganter som BBC, Al-Jazeera og Sky ? men også de eksisterende studier til Nyhederne og NEWS på TV 2.

Studiet er indrettet med respekt for det over 100 år gamle kvægtorv i Odense bl.a. med søjler og flensborgsten i studiet, og træ omkring storskærmene. Som noget helt nyt er studiet også blevet åbnet ud mod den berømte midtergang på Kvægtorvet, så gæster kan kigge med på udsendelserne igennem glasvægge.







Vejrværten kan benytte alle skærmene i studiet. Foto: recordere.dk









Længere nede i rummet er arbejdspladserne. Foto: recordere.dk









Arbejdsbordene er arrangeret i cirkler, her afviklingen. Foto: recordere.dk









Producerens arbejdsplads. Herfra kan hele udsendelsen afvikles via computer. Foto: recordere.dk









Producer-pladsen. I baggrunden ses lydburet. Foto: recordere.dk



Computerstyret afvikling

Der tages en ny teknologi og mere automatisering i anvendelse i det nye studie, og denne type afvikling kan frigøre kræfter til andre formål, bl.a. det kreative arbejde.

Teknologien, som bl.a. styrer robotkameraer, lys, lyd, video, grafik til skærmen og storskærme benyttes allerede i dag på TV 2 NEWS, men nu rykker den ind hos TV 2 Nyhederne også.

Afviklingspultene er afskaffet

Det er samtidig første gang at det traditionelle “afviklingsrum” helt er droppet. Som formentlig verdens første store TV-station, der har Nyhederne rykket næsten hele afviklingsholdet ind til skriveborde i studiet.

Kun lydmanden har – af hensyn til at kunne kvalitetssikre lyden – stadig sit eget rum. Men hvor lydmanden i traditionelt lydstudie sidder foran en mixerpult, så sidder han her foran computerskærmene, for selve lydfaderne er under kontrol af computeren.







Ufo-en (værtsbordet) kan skifte farve. Foto: recordere.dk









Værtsbordet med både hosteknap og USB-oplader. Foto: recordere.dk









Et af kameraerne er et såkaldt steadycam, et gyroophængt kamera der kan lave rolige skud i bevægelse. Foto: recordere.dk









Den ca. 10m lange HD-storskærm. Foto: recordere.dk









Billedet skabes af 3 store Barco-projektorer. Foto: recordere.dk









Projektorene belyser det mørke lærred bagfra. Foto: recordere.dk



Ny HD-storskærm

En stor nyskabelse i nyhedsstudiet er den rundede og ca. 10 meter lange HD-storskærm. Skærmen har krævet en helt særlig opspænding, for at undgå de striber imellem de forskellige billedfelter. Til at oplyse skærmen benyttes hele 3 store “large venue” projektorer.

Det nye nyhedsstudie rummer også et nyt HD-vejrstudie og en udendørs vejrgård, hvorfra Vejret på TV 2 kan sende flere daglige vejrudsigter.

Newsroom

Studiet er det der i fagsprog kaldes et newsroom. Alle der arbejder på udsendelsen sidder inde i selve studiet. Det er værter, til nyheder og vejr, afviklingsholdet, grafikerne, journalisterne, mediemanagerne der holder styr på media m.fl.

Alt i alt kan der snildt være 40 mand på arbejde i selve studieområdet en tilfældig dag.

Premieren er torsdag d. 25. april kl. 19







Lydmanden har ansigtet ud mod studiet, og selve lydpulten er under computer-kontrol. Foto: recordere.dk









Her forberedes vejrudsigterne. Bagerst vejr-hjørnet. Foto: recordere.dk









Vejrhjørnet har robotkameraer og udsigt til studiehaven. Foto: recordere.dk









Bagerst tv. ses et af glaspartierne ud mod Kvægtorvets gangarealer. Foto: recordere.dk









Arbejdspladser i studieområdet. Foto: recordere.dk









Til højre ses glaspartiet ud mod midtergangen på Kvægtorvet. Foto: recordere.dk









TV 2 Nyhedernes nye HD-studie. Foto: recordere.dk

